Lud i zbunjeni - Ilić, Dejan (Peščanik NVO, 2020)
Neće se zatvarati škole, kaže notorni Kon. I dodaje: nastava je organizovana po grupama i ako se dvoje iz grupe razboli, "ta se grupa isključuje i prelazi na on line nastavu". Čitaocu je sigurno zapao za oko termin "isključuje". Notorni Kon nije rekao da ta deca ostaju kod kuće ili samo da "prelaze na on line nastavu". On kaže - ta se deca "isključuju". To je ne samo netačan nego i krajnje neprimeren termin za ono što je notorni Kon u stvari hteo da kaže. Mislim, netačan i neprimeren ako se na stvari gleda iz jednog prosvetnog i pedagoškog ugla. Ali, notorni Kon je vojnik, biće hijerarhije, kazni i isključivanja, za njega deca nisu đaci nego pitomci, a bolest nije stanje, nego je prekršaj za koji sledi kazna isključenja. Da je tražio, a verovatno jeste, Vučić ne bi našao podesnijeg poslušnika (lutku na koncu ili povocu, svejedno) od notornog Kona za zloupotrebu zaraze